代小子廣孫寄翁翁
作者：孔平仲
朝代：宋

paragraphs: 爹爹來密州，再歲得兩子。
牙兒秀且厚，鄭鄭已生齒。
翁翁尚未見，既見想懽喜。
廣孫讀書多，寫字輒兩紙。
三三足精神，大安能步履。
翁翁雖舊識，伎倆非昔比。
何時得團聚，盡使羅拜跪。
婆婆到輦下，翁翁在省裏。
大婆八十五，寢膳近何似。
爹爹與妳妳，無日不思爾。
每到時節佳，或對飲食美。
一一俱上心，歸期當屈指。
昨日又開爐，連天北風起。
飲闌却蕭條，舉目數千里。